Publication: Magyar Közlöny
Issue: MK-1998-19 (Year: 1998, Number: 19)
Era: 1990-2004
Section: A „… vtsz. alszám HR Alszámos Magyarázata” kifejezés a Vámtarifa Magyarázatról szóló, többször módosított 23/1990. (XII. 3.) PM rendeletnek
Paragraph Index: 709

65. Árucsoport Kalap és más fejfedő, valamint ezek részei 65.03 Kalap és más fejfedő nemezből, a 65.01 vtsz. alá tartozó kalaptestből, kalaptompból vagy nemezkorongból előállítva, bélelve vagy díszítve is A „bélelt és díszített kalap és más fejfedő” kifejezést úgy kell értelmezni, hogy az teljesen vagy részlegesen bélelt, és a bélés vagy díszítés készülhet a fejfedő anyagából is. A következők például díszítésnek tekintendők: bélés, fejpánt (bőrből vagy más anyagból), peremvédő szalag, kalapszalag, zsinór, csat, gomb, díszítőszegecs, jelvény, toll, díszítő varrás, művirág, csipke, csokor szövött anyagból vagy szalagból stb. 6503 00 10 Szőrme-nemezből vagy gyapjú és szőrme-nemezből A „szőrme-nemez” a nyúl, a pézsmapatkány, a nutria, a hód, a vidra vagy más hasonló állat rövid szőréből készült nemezt jelenti. A „gyapjú- és szőrme-nemez” a gyapjú és a szőr bármilyen arányú keverékéből, illetve e két anyagnak más kombinációjával készül (pl. gyapjúnemez szőrréteggel borítva). A szőrme-nemez, illetve a gyapjú- és szőrme-nemez más (pl. szintetikus vagy regenerált textil) szálakat is tartalmazhat. 6503 00 90 Más Ide a gyapjú-nemezből készült termékek tartoznak, más szálak (pl. szintetikus vagy regenerált textil) hozzáadásával is, azzal a megkötéssel, hogy a gyapjú- és szőrme-nemezből készült termékek a 6503 00 10 alszám alá osztályozandók A gyapjú-nemez gyapjúból vagy olyan szőrből készül, amely bizonyos hasonlóságot mutat a gyapjúval (pl. vikunya, teve, borjú, tehén stb. szőre). 65.04 Bármilyen anyagú szalagból fonással vagy más módon összeállított kalap és más fejfedő, bélelve vagy díszítve is Az ezen vtsz. alá tartozó termékek elkészítettsége szerinti (bélelt, illetve díszített vagy sem) osztályozásához a 65.03 vtsz. magyarázatát értelemszerűen alkalmazni kell. 65.05 Kalap és más fejfedő kötött vagy hurkolt kelméből vagy csipkéből, nemezből vagy más textil anyagból (de nem szalagból) előállítva, bélelve vagy díszítve is; hajháló bármilyen anyagból, bélelve vagy díszítve is A turbánok osztályozására vonatkozóan lásd a 6307 90 99 alszám magyarázatát. 65.07 Szalag, bélés, huzat, kalapváz, aljzat, kalapkeret, ellenző, és rögzítőszíj fejfedőhöz Nem tartozik ezen vtsz. alá a sportolók által az izzadság felitatására használt kötött homlokpánt (6117 80 10 és 6117 80 90 alszám). 1998/19/II. szám

Source: https://magyarkozlony.hu/hivatalos-lapok/bdce8eede6b44a9cd60ba58e9328cf62b48434c8/dokumentumok/03adc0cacc2c220ecfdeb3a7bfd495ad90535111/letoltes